《和陶渊明己酉岁九日诗一首》
宋代·赵蕃

山中无历日，不知冬已交。
起行视林园，草木如半凋。
黄花独何为，亭亭有余高。
俯不愧转蓬，仰何羡凌霄。
当其杂众芳，开落真谩劳。
岂若稍退步，坐阅枯与焦。
建中方死苏，元嘉乃终陶。
二老盖岿然，所历匪一朝。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。